Die Peter-jasie Patriot - Nommer 55
Wil julle glo, dis al Desember, die jaar is amper op sy rug. Vir die van julle wat weggaan, geniet dit en ry versigtig! Vir die van julle wat tuisbly, geniet die paaie sonder verkeer! Toe ek nog "gewerk" het was hierdie die lekkerste tyd van die jaar. Die kerspartytjies by die werk, "halfdag" werk op die 24ste en die 31ste, die doodstil paaie (ek praat nou van Johannesburg). Ek het nooit daarvan gehou om in Desember met vakansie te gaan nie, te besig, te duur, te warm, net TE! Ek het maar met Jan Tuisbly se karretjie gery en die besige paaie na vakansiebestemmings vir die ander gelos. Hierdie jaar egter het ons besluit om Kersfees in die Kruger Park deur te bring. As ek dan nie 'n wit Kersfees met sneeu kan beleef nie sa ek dan maar 'n witwarm Kersfees in die Park geniet.
Ek is op soek na eg Suid-Afrikaanse mengeldrankies (cocktails) vir my nuwe Cocktails bladsy, Afrikaans of Engels. Stuur vir my vonkpos as julle enige bydraes het
Hier is nog een van Minette se artikels, geniet dit:
Minette Brink (stuur vir Minette ePos)
TROTS is niemand se speelmaat nie. Met baie teer herinneringe blaai ek die ander aand deur foto's van my oorlede ouma. En ek begin lag, oor dié ouma, koningin van Trots. In Boeretaal sal 'n mens dit seker as plein hardkoppigheid beskryf, maar dis juis wat haar uniek en so ongelooflik spesiaal gemaak het.
Ouma was die grootste dame wat ek ooit geken het. Al het sy dit gereeld te ver gevoer, tot groot (verskuilde) vermaak van die familie. Soos die keer wat sy vir ons uit Johannesburg kom kuier het en ons afgepiekel het Swakop toe. Met die uittog na die eerste strandpiekniek, is ons redelik verstom toe Ouma van kop tot tone gedress, sykouse en Bally-skoene inkluis, haar in die kar sitmaak. Ek is die taktlose een in die familie en vra toe nou maar die vraag wat op almal se lippe brand. "Oums, ons gaan strand toe. Oums kan mos nie met daai mooi klere gaan nie?" Sy gee 'n ligte, dog uiters vroulike snorkie en druk haar reeds perfek gedoende hare reg. "Gmf, dink jy ek weet dit nie." En dan met 'n diep sug,"ek is immers 'n gas in hierdie dorp. Mens moet betaamlik lyk. Mens weet nooit wie jy kan teëkom nie." Ons is toe see toe. Ons het niemand teëgekom nie. Maar Ouma was in haar element op haar reuse strandhanddoek en dis al wat tel. Bally-skoenhakke pikant in die sand geanker.
Die ander saak van trots was die weiering om 'n gehoorstuk te dra. Nie dat sy aan 'n erge graad van hardhorendheid gelei het nie, maar dit kon dalk vir minder verwarring gesorg het. Sy en ma gaan koop eendag rokke en die verkoopsman staan nader. "May I be of assistance," vra hy baie beleefd. "SISTERS? Nooooo, mother and daughter," lag Ouma hoogs gevlei terwyl sy deur die winkel wegwals.
Een aand bespreek stiefpa sy reisreëlings met ma. Hy was oppad Rundu toe en sê hy gaan sommer vir Perd (een van laatlamboet se byname) saamvat.
"TE PERD," stik Ouma in haar tee. "Gaan julle nie moeg raak nie?" En die kommer oor die enigste kleinseun keep twee nuwe plooie om haar mond.
Ouma was gek oor televisiekyk, maar soms sou dié tegnologiese wonder vir haar net een te veel wees.
Gillette se World Sport Special het haar tot raserny gedryf. Aan die begin en einde van die program is daar die standaard skote van tollende motorfietse, vallende bergklimmers, ruiters wat van perde aftuimel en so aan voort. "O lot!" Die geskokte gilletjie sou aand na aand deur die huis weergalm. Oor dieselfde ding wat sy die afgelope week na kyk en elke keer oor skrik. Dan moet ons mooi verduidelik dat niemand seergekry het nie en dat dit heruitsendings is, maar nee. So 'o lot' ons die hele vakansie deur.
Verwarrende kuisheid het ook 'n groot rol gespeel. Sou ons videos kyk en daar's 'n vrytoneel (nee, niks onder die belt nie, ons is ordentlike mense) dan sou sy heel geskok haar hand oor haar oë drapeer en so tussen die vingers deur loer. En 'ag nee, skaamte' prewel. As ma dan sê miskien moet ons liewer 'n ander video kyk, dan skop Ouma vas. "Nee, nee, nee, netnou mis ek iets."
Uit respekte kon 'n mens nie 'n argument aanknoop nie, want die logika agter dié versoek was verbysterend.
Ek verlang verskriklik na my ouma. Ten minste het ek 'n ordentlike porsie hardegatgyt geërf.
Moenie fout maak nie, ek hou van Hot Dogs, ook die Suid-Afrikaanse weergawe, die Boerierol. Wat my egter tot in my siel grief is die "afskeep" hotdogs wat mens vandag te koop kry. 'n Broodrolletjie sonder botter of enigiets, die worsie daarop en dan het jy 'n keuse van tamatiesous of mosterdsous daaroor. Siesa! Wat van bietjie botter, 'n skyfie of twee tamatie en ui, DAN die worsie en die sous. Dit sal hulle mos nie arm maak nie!
Hier is bietjie geskiedenis oor doe Hot Dog (Warmbrak in Afrikaans?) deur Frik Lombaard.
Hot Dogs is al amper ouer as die berge. So 'n paar honderd jaar voor Christus is daar al aantekeninge gemaak oor die verwerkte worsie gemaak. Onder die koshistorikuste bestaan daar nie veel twyfel dat die worsie die oudste verwerkte kossoort is.
Frankfurt in Duitsland wil graag die eer en erkenning kry vir die skepping van die Frankfurter worsie. Maar die eer word toegereken aan 'n Duitse slagter wat in 'n naburige dorp gewoon het, en die worsies wat hy gemaak het na Frankfurt toe geneem het om te verkoop.
In 1987 het Frankfurt die 500 jarige bestaan van die "hot dog" gevier, maar raai wie was boos vir hulle daaroor gewees? Niemand anders as die Oostenrykse stad Vienna nie. Hulle het die Duisters aangevat en gesê dat hulle stad die geboorteplek was van die vienna of weense worsie of die hot dog.
Die algemene naam wat aan die worsie gegee was, was die "dachshund". In Amerika het meestal die Duitse immigrante die resepte oorgebring van Moeder Duitsland af, en dit was nie baie lank gewees voordat die dacshund in broodjies op die strate verkoop is nie. Wat die mense saam gekry het was melk en suurkool. Dit was baie populêr gewees, want dit was goedkoop gewees,
In 1893 is daar begin om hierdie lekkerny te verkoop in die sport staduims van Amerika. In 1901 Het Harry Stevens, wat die konsessie gehad het om roomys en koeldrank in die staduims te verkoop. Maar dit was winter gewees, en sy besigheid het nie so goed gedoen nie. Die man kom toe op 'n blink idee af en stuur van sy verkopers om rolletjies en worsies te gaan koop. Hy maak toe die Dachshund rolletjies en hou dit warm. Sy verkopers gaan in die skare in en begin verkoop. 'n Onmiddelikke sukses.
'n Verslaggewer wat die bofbal wedstryd bygewoon het, skryf toe van hierdie rolletjies wat verkoop is. Maar hy het een probleem gehad want hy net nie geweet hoe spel mens dachshund nie. Hy noem toe die rolletjies Hot Dogs. Net daar is die term gebore. Dit is ook hoekom bofbal wedstryde en Hot Dogs sinoniem met mekaar is.
Maak nie saak wie die eers moet kry vir die oorsprong van die Hot Dog nie, dit bly maar heerlik.
Dit raak nou al laat om geskenke te koop, so wat van 'n eResepteboek wat jy net met 'n gepaste boodskap per ePos aanstuur? Hoe klink 101 Poedings vir Kersfees en 101 Slaaie vir Kersfees? Net die ding, klik hier vir meer besonderhede!
Doen dit die maklike manier, vermy die verkeer en die massas, stuur blomme of 'n geskenkpakkie deur Netflorist!
Gee vir kouself 'n geskenk en betaal minder op jou motor en huisversekering, klik hier vir 'n blitsvinnige gratis kwotasie
Gehoor van die 17 blondies wat buite die kroeg staan en wag het - hulle moet 18 wees om in te gaan!
Hoekom maak die blondine net een skoenveter vas? Op die skoen staan "Taiwan".
Hoekom staar die blondine vasgenael na die resepteboek ? Die resep sê: "Moenie roer nie".
Hoekom hou die blondine leë melkbottels in die yskas? Dis vir vriende wat nie drink nie.
Geldmaak op die Internet?? Hier is geleenthede wat WERK!
Ek het nou 'n splinternuwe "eBiz" gedeelte op my webwerf. Hier is van alles en nogwat oor besigheid bedryf op die internet en internet bemarking, spesifiek gemik op werk van die huis af. Klik hier en kom maak 'n draai. Ek het uiteindelik besluit om die afdeling in Engels te doen aangesien Internet besigheid en bemarking internasionaal bedryf kan word en baie mense nie Afrikaans magtig is nie. Stuur vir my ePos en vra vir 'n gratis eBoek propvol wenke oor internet bemarking.
Julle moet seker dink dat ek van my trollie af is om in die middel van die somer 'n sop-resep te plaas. Toemaar, êrens in die Noordelike Halfrond is daar mense wat bibber van die koue en wat hierdie heerlike sop sal waardeer. Die resep kom uit Anna Eksteen se Resepte eBoek. Klik hier om die boek vir jouself te kry of om dit as 'n geskenk per ePos te stuur.
500g pakkie droë suikerbone, 250g gerookte spek, in blokkies gesny
oornag geweek in koue water 1 varkpootjie
2.5liter water 1 groot ui gekap
1 wortel, grof gerasper 65g (1blikkie) tamatiepasta
2 lourierblare 6 wonderpeperkorrels
3 kruienaeltjies 'n paar gekapte takkies pietersielie
10ml bruinasyn sout en varsgemaalde swartpeper
2 knoffelhuisies skoongemaak olyfolie
Spoel bone af onder koue water en dreineer. Dompel varkpootjie vinnig in kookwater en was goed af. Skep spek in 'n groot kastrol en braai oor lae hitte tot bros. Skep uit. Braai vark pootjie in dieselfde kastrol tot bruin alkante. Skep bone by varkpootjie in kastrol en voeg water by. Verhit tot kookpunt, en skep skuim af met gaatjieslepel. Voeg res van bestanddele tot em met bruinasyn by, verhit tot kookpunt, verlaag hitte en laat stadig prut met deksel op kastrol vir sowat 2½-3ure of tot bone sag is. Geur na smaak met sout en swartpeper. Verwyder varkpootjie en druk sommige van die bone fyn met 'n aartappeldrukker. Proe en geur na smaak indien nodig.
Vrystaat: Boeremusiekdag later in die jaar by die kampeerterrein Kroon Park langs die rivier in Kroonstad maar die datum in nie bevestig nie.
31 Desember 2004: 'n Deurnagdans word beplan vir 31 Desember 2004.
Vir alle Boeremusiek aangeleenthede kontak Kalie by: 0825788907
Asbakkies wat ruik - Veral gedurende partytjies sit mens met vuil asbakkies wat sleg ruik. Gooi sout onder in die asbakkies. Die sout absorbeer die reuk van die sigaret as.
Ek is van plan om 'n boererate boek saam te stel sodra ek genoeg het, so as julle van enige rate weet wat ek kan gebruik, stuur asseblief vir my. Dit gaan in eBoek formaat wees en ek sal aan elke bydraer wat 5 of meer boererate stuur 'n afrkrif stuur.